# Jurnalul Oficial C 130A/23 m

| | ISSN 1977-1029 |
| --- | --- |
| Jurnalul Oficial
  al Uniunii Europene | C 130A |
| | |
| Ediţia în limba română | Comunicări şi informări | Anul 6523 martie 2022 |

ISSN 1977-1029

Jurnalul Oficial

al Uniunii Europene

C 130A

Ediţia în limba română

Comunicări şi informări

Anul 6523 martie 2022

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Curtea de Justiție |
| 2022/C 130 A/01 | Invitație de depunere a candidaturilor | 1 |

Cuprins

Pagina

V   Anunţuri

PROCEDURI ADMINISTRATIVE

Curtea de Justiție

2022/C 130 A/01

Invitație de depunere a candidaturilor

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Curtea de Justiție

| 23.3.2022 | RO | Jurnalul Oficial al Uniunii Europene | CA 130/1 |
| --- | --- | --- | --- |

23.3.2022

RO

Jurnalul Oficial al Uniunii Europene

CA 130/1

---

INVITAȚIE DE DEPUNERE A CANDIDATURILOR

(2022/C 130 A/01)

Postul de director al Direcției clădiri și securitate (gradul AD 14 sau AD 15) din cadrul Direcției generale administrație a Curții de Justiție a Uniunii Europene urmează să devină vacant. Acest post va fi ocupat prin aplicarea articolului 29 alineatul (2) din Statutul funcționarilor Uniunii Europene.

I.   NATURA ATRIBUȚIILOR

Aflat în subordinea directorului general al Direcției generale administrație, titularul postului este însărcinat cu conducerea Direcției clădiri și securitate (denumită în continuare „DCS”), organizând și coordonând activitățile acesteia.

DCS este responsabilă cu derularea și realizarea proiectelor de construcții ale Curții de Justiție a Uniunii Europene (denumită în continuare „instituția”), cu transformarea și amenajarea clădirilor ocupate de instituție, precum și cu întreținerea acestora. Ea asigură gestiunea și întreținerea instalațiilor tehnice. Aceasta are de asemenea ca sarcină securitatea persoanelor, a informațiilor și a bunurilor în cadrul activităților instituției. DCS este în plus responsabilă cu logistica internă, inclusiv alimentația, achiziția și inventarierea, precum și cu serviciile generale (printre altele, susținerea organizării ședințelor, gestiunea parcului de autovehicule, serviciul de curierat). În sfârșit, ea coordonează elaborarea politicii de gestiune durabilă a instituției și asigură punerea în aplicare a acestei politici, în conformitate cu normele „EMAS”.

Provocările viitoare vor fi legate în special de domeniul întreținerii infrastructurilor, care trebuie să fie profesionistă, sistematică și structurată, pentru a menține valoarea acestora, precum și de adaptarea infrastructurilor pentru a asigura în mod durabil caracterul adecvat al acestora în raport cu nevoile evolutive ale instituției. În acest context, recurgerea extinsă la munca la domiciliu va necesita o atenție deosebită. Apoi, va fi vorba despre asigurarea evoluției și stabilizarea sistemului de securitate, atât pe planul echipamentelor tehnice, cât și pe cel al strategiilor organizatorice. DCS își desfășoară activitatea într-un spirit de ameliorare continuă și de asigurare a calității.

În concordanță cu prioritățile definite de instituție, și ținând seama de nevoile specifice ale acesteia legate de misiunea sa judiciară, directorul DCS consiliază autoritățile competente din cadrul instituției și le propune strategia care trebuie urmată pe termen scurt, mediu și lung în materie de infrastructuri, securitate și logistică. El asigură planificarea bugetară a activităților și punerea în aplicare a planurilor de muncă. Directorul conduce o echipă compusă din aproximativ o sută cincizeci de funcționari și agenți și supervizează executarea contractelor de prestări de servicii de către prestatori externi, în special în domeniul întreținerii și al gestiunii instalațiilor tehnice, al curățeniei, al pazei și al prevenirii incendiilor, precum și al alimentației. Bugetul anual gestionat de directorul DCS se ridică la aproximativ 65 de milioane EUR.

Directorul DCS asigură în plus conformitatea infrastructurilor cu cerințele reglementării tehnice aplicabile și exercită competențe de ordonator subdelegat pentru cheltuieli legate de activitățile acestei direcții cu respectarea legislației financiare, în special în materie de achiziții publice.

În cadrul atribuțiilor sale, el reprezintă instituția în relațiile cu organisme și autorități externe, printre care autoritățile naționale ale statului-gazdă, precum și în cadrul cooperării între instituțiile Uniunii Europene.

II.   PROFILUL CĂUTAT

Căutăm o persoană care să fie capabilă să conducă și să motiveze o echipă importantă de profesioniști competenți, specializați în domeniile clădirilor, securității și logisticii, dotată cu excelente aptitudini de gestiune și de conducere a unei entități administrative orientate spre oferirea de servicii într-un mediu multicultural. Aceasta ar trebui să aibă un puternic spirit de comunicare, de negociere și de relații interpersonale, pentru a crea și menține raporturi constructive atât în cadrul instituției, cu membrii și cu personalul instanțelor și al serviciilor, cât și în afara instituției, cu celelalte instituții și agenții ale Uniunii Europene, cu autoritățile naționale ale statului-gazdă (inclusiv cu forțele de ordine), cu cabinetele de arhitectură, de inginerie și de consultanță, precum și cu întreprinderile private.

Aceasta ar trebui să aibă în plus capacitatea de a înțelege provocările cu care se confruntă marile organizații în ceea ce privește conceperea, dezvoltarea și evoluția infrastructurii, a securității și a logisticii. Ea ar trebui să fie capabilă să elaboreze obiective strategice referitoare la aceste domenii, legate de prioritățile definite de instituție, și să transpună aceste obiective în propuneri de acțiuni concrete. O experiență în planificarea și gestiunea de proiecte ar fi foarte binevenită.

Ea ar trebui să posede o bună cunoaștere a regulilor financiare aplicabile instituțiilor Uniunii Europene, în special în materie de achiziții publice, și cunoștințe solide în materie de gestiune a unor bugete și a unor contracte importante.

O experiență în domeniul prevenirii incendiilor și o experiență în aplicarea sistemelor de asigurare a calității și a managementului de mediu ar fi apreciate.

III.   CONDIȚII CERUTE

Candidații trebuie să îndeplinească condițiile pentru a fi numiți funcționari prevăzute de Statutul funcționarilor Uniunii Europene (denumit în continuare „statutul”). În plus, pentru acest post, ei trebuie să îndeplinească următoarele condiții minime:

| — | să fi atins un nivel de studii corespunzător unui ciclu complet de studii universitare recunoscut printr-o diplomă; |
| --- | --- |

—

să fi atins un nivel de studii corespunzător unui ciclu complet de studii universitare recunoscut printr-o diplomă;

| — | să fi dobândit o experiență profesională de cel puțin zece ani în unul sau mai multe dintre domeniile clădirilor, securității sau logisticii; |
| --- | --- |

—

să fi dobândit o experiență profesională de cel puțin zece ani în unul sau mai multe dintre domeniile clădirilor, securității sau logisticii;

| — | să fi dobândit o experiență profesională de cel puțin cinci ani în gestiunea unor echipe; |
| --- | --- |

—

să fi dobândit o experiență profesională de cel puțin cinci ani în gestiunea unor echipe;

| — | cunoașterea aprofundată a unei limbi oficiale a Uniunii Europene și cunoașterea satisfăcătoare a unei alte limbi oficiale a Uniunii Europene. Din rațiuni de serviciu, o bună cunoaștere a limbii franceze este cerută; cunoștințele de limba engleză și/sau de limba germană constituie un atu. |
| --- | --- |

—

cunoașterea aprofundată a unei limbi oficiale a Uniunii Europene și cunoașterea satisfăcătoare a unei alte limbi oficiale a Uniunii Europene. Din rațiuni de serviciu, o bună cunoaștere a limbii franceze este cerută; cunoștințele de limba engleză și/sau de limba germană constituie un atu.

IV.   REMUNERAȚIA ȘI CONDIȚIILE DE MUNCĂ

Remunerația și condițiile de muncă sunt cele prevăzute de statut pentru funcționarii de gradul AD 14 sau AD 15. Cu titlu orientativ, salariul de bază lunar al unui funcționar de gradul AD 14 treapta 1 este de 15 255 EUR, iar cel corespunzător gradului AD 15 treapta 1 este de 17 226 EUR. Candidaților li se atrage atenția asupra obligației impuse de statut oricărui nou membru al personalului de a efectua cu succes o perioadă de stagiu de nouă luni.

V.   POLITICA DE RECRUTARE

Curtea garantează egalitatea de șanse, sub rezerva evaluării comparative a meritelor candidaților, și egalitatea de tratament a tuturor persoanelor care își manifestă interesul pentru un post vacant. Ea încurajează activ depunerea de candidaturi diversificate provenite de la candidați care dețin o experiență, competențe și cunoștințe variate, pe o bază geografică cât mai largă posibil dintre resortisanții statelor membre ale UE.

Pentru orice informați referitoare la prelucrările de date cu caracter personal efectuate în scopul prezentei proceduri de selecție, candidații sunt invitați să consulte nota de informare privind recrutarea în cadrul serviciilor administrative ale Curții de Justiție a uniunii Europene

VI.   DEPUNEREA CANDIDATURILOR

Candidații pentru acest post sunt invitați să își trimită candidatura prin poșta electronică exclusiv la adresa de e-mail DIR-DBS@curia.europa.eu, până cel târziu la 22 aprilie 2022. Candidaturile vor fi însoțite de un curriculum vitae detaliat și de orice alte documente utile. Candidații trebuie de asemenea să anexeze la actul lor de candidatură o scrisoare de motivație precum și o scurtă expunere (maximum 5 pagini) a viziunii lor cu privire la activitățile și la gestiunea direcției vizate de invitația de depunere a candidaturilor

Aprobat la 15 martie 2022.

---